CELEX: 32019D1334
Language: hu
Date: 2019-08-07 00:00:00
Title: A Bizottság (EU) 2019/1334 végrehajtási határozata (2019. augusztus 7.) az afrikai sertéspestis szlovákiai előfordulásával összefüggő egyes védekezési intézkedésekről (az értesítés a C(2019) 5989. számú dokumentummal történt) (EGT-vonatkozású szöveg.)

8.8.2019   
               
               
                  HU
               
               
                  Az Európai Unió Hivatalos Lapja
               
               
                  L 208/44
               
            
         A BIZOTTSÁG (EU) 2019/1334 VÉGREHAJTÁSI HATÁROZATA
         (2019. augusztus 7.)
         az afrikai sertéspestis szlovákiai előfordulásával összefüggő egyes védekezési intézkedésekről
         
            
               (az értesítés a C(2019) 5989. számú dokumentummal történt)
            
         
         (Csak a szlovák nyelvű szöveg hiteles)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
         tekintettel az egyes élőállatok és állati termékek Unión belüli kereskedelmében a belső piac megvalósításának céljával alkalmazandó állategészségügyi ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
         mivel:
         
                     (1)
                  
                  
                     Az afrikai sertéspestis a házi sertéseket és a vaddisznókat sújtó fertőző vírusos betegség, amely súlyosan érintheti a sertéstenyésztés jövedelmezőségét, megzavarva az Unión belüli kereskedelmet és a harmadik országokba irányuló exportot.
                  
               
                     (2)
                  
                  
                     Az afrikai sertéspestis kitörése esetén fennáll a veszély, hogy a kórokozó más sertéstenyésztő gazdaságokra, illetve vaddisznókra is átterjed. Ennek következtében – az élő sertések vagy az azokból előállított termékek kereskedelme révén – átterjedhet egyik tagállamból a másikba, vagy harmadik országokba is.
                  
               
                     (3)
                  
                  
                     A 2002/60/EK tanácsi irányelv (3) az Unió területén alkalmazandó minimumintézkedéseket határoz meg az afrikai sertéspestis elleni védekezés érdekében. A 2002/60/EK irányelv 9. cikke előírja, hogy az említett betegség kitörése esetén védő- és megfigyelési körzeteket kell létrehozni, melyekben az irányelv 10. és 11. cikkében meghatározott intézkedéseket kell alkalmazni.
                  
               
                     (4)
                  
                  
                     Az afrikai sertéspestisnek a szlovákiai Tőketerebesi (Trebišov) járásban való kitörését követően Szlovákia tájékoztatta a Bizottságot az afrikai sertéspestissel kapcsolatosan a területén fennálló helyzetről, és a 2002/60/EK irányelv 9. cikkének megfelelően olyan védő- és megfigyelési körzeteket hozott létre, ahol alkalmazzák az említett irányelv 10. és 11. cikkében említett intézkedéseket.
                  
               
                     (5)
                  
                  
                     Az (EU) 2019/1273 bizottsági végrehajtási határozatot (4) a Bizottság azt követően fogadta el, hogy Szlovákiában a 2002/60/EK irányelv 9. cikkében előírtaknak megfelelően védő- és megfigyelési körzeteket hoztak létre.
                  
               
                     (6)
                  
                  
                     Az (EU) 2019/1273 végrehajtási határozat elfogadásának időpontja óta Szlovákiában az afrikai sertéspestis tekintetében a járványügyi helyzetben a Tőketerebesi (Trebišov) járásban észlelt új kitörés következtében változás állt be, és ennek megfelelően Szlovákia végrehajtotta az előírt ellenőrző intézkedéseket, és további megfigyelési adatokat gyűjtött.
                  
               
                     (7)
                  
                  
                     Az Unión belüli kereskedelem szükségtelen megzavarásának megelőzése, valamint a harmadik országok által létrehozott indokolatlan kereskedelmi akadályok elkerülése érdekében az érintett tagállammal együttműködve uniós szinten meg kell határozni az afrikai sertéspestis tekintetében Szlovákiában létesítendő védő- és megfigyelési körzetek felülvizsgált területeit. Az említett felülvizsgált védő- és megfigyelési körzetek figyelembe veszik a szóban forgó tagállamban tapasztalható jelenlegi járványügyi helyzetet.
                  
               
                     (8)
                  
                  
                     Ennek megfelelően e határozat mellékletében fel kell tüntetni a Szlovákiában létesített védő- és megfigyelési körzeteket, és meg kell határozni a szóban forgó körzetek fennállásának időtartamát.
                  
               
                     (9)
                  
                  
                     Ezen túlmenően az (EU) 2019/1273 végrehajtási határozatot hatályon kívül kell helyezni, és az aktualizált járványügyi intézkedésekre, valamint az afrikai sertéspestis tekintetében tapasztalható szlovákiai járványügyi helyzet alakulására figyelemmel e határozatnak kell a helyébe lépnie.
                  
               
                     (10)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            Szlovákia gondoskodik arról, hogy a 2002/60/EK irányelv 9. cikkének megfelelően kialakított védő- és megfigyelési körzetek magukban foglalják legalább az e határozat mellékletében védő- és megfigyelési körzetekként felsorolt területeket.
         
         
            2. cikk
            Az (EU) 2019/1273 végrehajtási határozat hatályát veszti.
         
         
            3. cikk
            Ezt a határozatot 2019. november 18-ig kell alkalmazni.
         
         
            4. cikk
            E határozat címzettje a Szlovák Köztársaság.
         
         
            Kelt Brüsszelben, 2019. augusztus 7-én.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 395., 1989.12.30., 13. o.
         
         
            (2)  HL L 224., 1990.8.18., 29. o.
         
         
            (3)  A Tanács 2002/60/EK irányelve (2002. június 27.) az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/119/EGK irányelv módosításáról (HL L 192., 2002.7.20., 27. o.).
         
            (4)  A Bizottság (EU) 2019/1273 végrehajtási határozata (2019. július 26.) az afrikai sertéspestis szlovákiai előfordulásával összefüggő egyes átmeneti védekezési intézkedésekről (HL L 201., 2019.7.30., 6. o.).
      
      
         
            MELLÉKLET
            
                        Szlovák Köztársaság
                     
                     
                        Az 1. cikkben említett területek
                     
                     
                        Az alkalmazási időszak vége
                     
                  
                        Védőkörzet
                     
                     
                        A következő települések: Strážne, Veľký Kamenec, Malý Kamenec, Somotor, Veľký Horeš, Streda nad Bodrogom.
                     
                     
                        2019. november 18.
                     
                  
                        Megfigyelési körzet
                     
                     
                        A következő települések: Viničky, Klín nad Bodrogom, Ladmovce, Zemplín, Svätá Mária, Rad, Svinice, Svätuše, Malý Horeš, Pribeník, Borša, Bara, Dobrá, Kráľovský Chlmec, Vojka, Cejkov, Malá Tŕňa, Slovenské Nové Mesto, Čerhov, Kašov, Veľká Tŕňa, Luhyňa, Veľaty, Michaľany, Hrčeľ, Kysta, Novosad, Zemplínske Jastrabie, Brehov, Zatín, Bol', Soľnička, Poľany, Leles, Bačka, Biel, Veľké Trakany, Malé Trakany, Čierna nad Tisou, Čierna, Bot'any, Ptrukša, Byšta, Brezina, Kazimír, Lastovce, Stanča, Zemplínska Nová Ves, Zemplínsky Branč, Kožuchov, Zemplínske Hradište, Hraň, Sirník, Malčice, Petrikovce, Veľké Raškovce, Ižkovce, Beša, Čičarovce, Veľké Kapušany, Maťovské Vojkovce, Budince, Kapušianske Kľačany, Ruská, Veľké Slemence.
                     
                     
                        2019. november 18.